Len tri mesiace po zastrelení Johna Lennona
postrelili vo Washingtone, D.C. prezidenta Reagana.
Vo väzbe
za streľbu na prezidenta
a okolostojacich sedí mladík menom John Hinckley Jr.
Podobne ako pri vražde Lennona, strieľalo sa na verejnosti
a podozrivého zadržali na mieste činu.
John Hinckley Jr. prišiel
na súd za prísnych bezpečnostných opatrení
v ozbrojenej kolóne áut v sprievode federálnych maršalov.
Ďalšou paralelou s Lennonovým prípadom
bola kniha Kto chytá v žite, ktorú našli v Hinckleyho hotelovej izbe.
Tím jeho obhajcov chcel dokázať, že je nevinný z dôvodu nepríčetnosti.
Schizofrénia sa považuje...
PSYCHIATER HINCKLEYHO OBHAJOBA
...za najvážnejšiu duševnú poruchu.
Ide o ľudí, ktorí počujú hlasy,
veria vo falošné predstavy, ktoré prevezmú kontrolu nad ich životom.
Carpenter tvrdí, že Hinckley trpí schizofréniou,
nedokáže sa prispôsobiť zákonom, ani si neuvedomoval, čo robí.
Nepredpokladalo sa, že ho zbavia viny
z dôvodu nepríčetnosti.
Predpokladalo sa, že by to verejnosť pobúrilo.
Teda, vzbudilo by to hnev.
HNEV PRE HINCKLEYHO VERDIKT
Hinckleyho verdikt: nevinný pre nepríčetnosť.
V reakcii na verdikt mnohí Newyorčania
tvrdia, že nepríčetnosť je len výhovorka.
Myslím, že je vinný, lebo neverím
v nevinu pre nepríčetnosť alebo také niečo.
Ľuďom sa nepáči úspešná obhajoba pre nepríčetnosť.
A považuje sa za samozrejmosť, že za ohavný zločin
musí človek zaplatiť.
KTO CHYTÁ V ŽITE
JOHN LENNON: VRAŽDA BEZ PROCESU
TRETIA EPIZÓDA
PROCES
Mark David Chapman, údajný vrah
bývalého člena Beatles Lennona, tvrdí, že je nevinný z dôvodu nepríčetnosti.
Chapman na otázku,
ako reaguje na obvinenie z vraždy druhého stupňa,
odvetil: „Nevinný z dôvodu nepríčetnosti.“
6. JANUÁR 1981
ROZPRÁVAČ
Chapman streľbu nepoprel.
A po mesiacoch psychologických testov vrátane hypnózy,
bol tím jeho obhajcov presvedčený, že v čase streľby bol nepríčetný.
Bude to kontroverzná obhajoba a klienta pripravujú na proces.
TRESTNÝ SÚD
Ak ste boli duševne chorý
v čase, keď ste zabili Johna Lennona,
zo zákona vás musia zbaviť viny pre nepríčetnosť.
Nepôjdete do väzenia, ale do štátneho zariadenia.
- Na psychiatriu. - Psychiatriu. Áno.
Bude v tomto procese otázkou jeho duševný stav v čase streľby?
CHAPMANOV PRÁVNIK
Jedinou otázkou v tomto procese skutočne bude,
či bol v čase streľby duševne nepríčetný alebo nie.
Myslím, že svedkovia dokážu, že bol.
Druhou otázkou ale je, či nájdeme porotu, ktorá uzná,
že je nevinný z dôvodu nepríčetnosti.
Vládne mimoriadne nepriateľská atmosféra voči pánovi Chapmanovi.
Nie je to prekvapivé, ale je to tak.
Vlastne všetci to prežívali pomerne emotívne
a, samozrejme, voči Chapmanovi panovala veľká nevraživosť.
Jeho posledný právnik po pár dňoch
skončil pre vyhrážky smrťou.
Aj my sme dostávali poštou vyhrážky smrťou.
Lennon bol takmer ako boh, a vraj ako sa opovažujeme...
ČLEN CHAPMANOVEJ OBHAJOBY
...obhajovať muža, ktorý ho chladnokrvne zavraždil.
„Zaplatíte za to.“
Ďalšou vecou bol pokus o atentát na Reagana.
To vzbudilo veľký odpor verejnosti
voči obhajobe pre nepríčetnosť všeobecne.
Vedeli sme, že nás čaká veľmi náročný boj.
Prokurátor neprijal obhajobu pre nepríčetnosť.
Domnieval sa, že Chapman zabil Lennona pre slávu.
V kontexte tohto rozhovoru
nebudem používať meno obžalovaného...
PROKURÁTOR
...lebo nechcem byť súčasťou
ničoho, čo naňho upriamuje pozornosť vďaka menu.
Takže budem o ňom hovoriť ako o obžalovanom.
Nebudem používať jeho meno.
Tento obžalovaný chcel, aby ho zatkli,
lebo to naňho upriamilo pozornosť.
Nepokúšal sa z miesta činu utiecť.
Poľahky mohol zmiznúť v sieti metra
a utiecť tam alebo do parku, ale neurobil to.
Stál tam a čakal.
Podľa ich teórie bol Chapman jedno veľké zlyhanie,
v ničom neuspel, trpel ilúziami o vlastnej dôležitosti
a túžil po publicite.
Je to racionálne, je normálne, aby niekto chladnokrvne
zabil iného človeka s plným vedomím, že v dôsledku toho
bude do konca života sedieť vo väzení
alebo na psychiatrii?
MUŽ, KTORÝ ZABIL LENNONA
Aby mal jeden-dva články
na titulke novín?
Nedáva to zmysel.
MENO: CHAPMAN MARK DAVID BYDLISKO: SOUTH KUKUI 55
ZBRAŇ KALIBRU 38
Prokurátor vysvetlil porote, že Chapmanovo konanie
pred streľbou dokazuje, že nešlo o náhodný prejav šialenstva,
ale o precízne plánovanú vraždu.
REPORTÁŽ
Zbraň, ktorou zabili Lennona,
vystopovala newyorská polícia do J&S Enterprises.
Podľa dokladu o kúpe zbraň zakúpil
Mark Chapman 27. októbra tohto roku.
Keď si ju kupoval, vyzeral ako normálny, slušný človek.
Kúpil si ju a o šesť týždňov spáchal niečo takéto.
Čo s tým narobíte?
Správanie obžalovaného vedúce k zločinu
značí o racionálnom uvažovaní.
Mal zbraň, prišiel do New Yorku, ale nemal náboje.
V New Yorku si ich kúpiť nemohol,
tak šiel za priateľom v Atlante v Georgii
a zohnal si náboje od neho.
A nielen to.
Pred vraždou sa stretol s fanúšičkami,
ktoré pravidelne stávali pred Dakotou a snažili sa natrafiť
na Johna Lennona, ako vchádza alebo vychádza z domu.
Takže nič nenaznačuje, že trpel
takou vážnou duševnou poruchou,
že by mu neumožňovala normálne fungovať.
Ale nahrávky jeho obhajcov z Rikers Island
pred procesom svedčia o nekonzistentnom Chapmanovom zmýšľaní.
Teraz úplne rozumiem tomu, čo sa stalo,
a je mi to úplne jasné a zreteľné.
Som úprimne presvedčený, že som zabil Johna Lennona,
aby si čo najviac ľudí prečítalo knihu Kto chytá v žite.
Všetko svoje úsilie budem teraz venovať tomuto cieľu.
Pýtajú sa ma, prečo zabil Lennona...
Vravím: „Nuž, lebo chcel
propagovať knihu Kto chytá v žite.“
Ľudia na mňa zmätene pozerajú a ja vravím:
„Pýtate sa, akoby existoval nejaký racionálny dôvod,
prečo duševne chorý človek chladnokrvne zabije iného človeka.
Nikdy nedostanete racionálne vysvetlenie,
prečo šialený človek koná šialene.“
Postavou v knihe je tínedžer menom Holden Caulfield,
ktorý išiel na víkend do New Yorku a bol rozčarovaný z toho,
čo považoval za pokrytecký svet.
Ako deťom nám hovoria, že svet funguje istým spôsobom,
a s vekom zistíte,
že niektoré aspekty sú nepravdivé a falošné.
Chapman svojim obhajcom tvrdil, že je Holden Caulfield
svojej generácie a jeho poslaním je
zbaviť svet ľudí, ktorých považoval za falošných.
Toto hovorím o Johnovi Lennonovi.
NAHRÁVANIE
„Potrebujete len lásku.“ Počuli ste to už?
Nuž, toto tvrdím ja:
Potrebujete len lásku a 250 miliónov dolárov.
Je to najväčší pokrytecký sviniar, aký kedy žil.
Nemohol som dopustiť, aby svet ďalších desať rokov
znášal jeho hovadiny.
Z môjho pohľadu bol jednoznačne duševne chorý,
keď som sa s ním stretol,
a potrebovali sme svedectvo,
ktorým by sme potvrdili fakt,
že nevníma realitu a je duševne chorý.
Snažiť sa zistiť, prečo niekto duševne ochorie,
nie je jednoduché.
Ale, samozrejme, niektorí ľudia majú čo k tomu povedať.
Tak sme sa rozprávali s ľuďmi, ktorí ho v minulosti poznali.
Obhajcovia išli do Chapmanovho rodiska v Georgii
a hovorili s jeho priateľmi z detstva.
Keď som spoznal Marka, všetko sa zdalo fajn.
Typická americká rodina.
Ale postupom času som si všimol, že sa deje niečo nekalé.
PRIATEĽ Z DETSTVA
Povedali mu, aby šiel do izby.
Potom prišiel Markov otec s opaskom v ruke a začal ho biť.
Dokonca prackou...
Rozzúril sa a mlátil ho hlava-nehlava.
Potom však prestal a odišiel.
Potom som ho počul dolu, ako bil Markovu mamu.
Skoro z nej vymlátil dušu.
Markov otec potom šiel do spálne
či kde mali televízor, sadol si
a o pol hodinu bol z neho iný človek.
Len tak, v mihnutí oka.
Raz som šiel k nemu domov a povedal:
„Pozri. Mám tu marihuanu.“
Ale potom, začal brať meskalín,
potom začal s ópiom a neskôr s LSD
z Kalifornie.
Jeden víkend si Mark vzal osem dávok LSD-25,
ktoré bolo veľmi silné, a na celý víkend sa vyparil.
V nedeľu večer som sa s ním spojil a spýtal som sa ho:
„Kde si bol celý víkend?“ Odvetil: „Tomu neuveríš, človeče.“
Videl som Ježiša Krista. Bol prenádherný
a hovoril so mnou.“
Náročné detstvo doviedlo Chapmana do miestneho kostola v Atlante.
Mark bol samotár, nemal veľa priateľov
a mal som pocit, že jeho život doma nebol práve šťastný.
Zahrával sa s drogami a veľmi sa zaujímal
o hard rock a acid rock.
V tom čase sa ľudia na juhu
stotožňovali s miestnou cirkvou
a väčšina z nich boli veľmi aktívni a oddaní veriaci.
Mark žiadne náboženské zázemie nemal.
Takže keď prejavil vieru v Krista,
bolo mi cťou pokrstiť ho priamo v tomto svätostánku
a viesť ho ako pastor.
Okamžite si našiel skupinu ľudí, ktorí si ho zamilovali a prijali ho.
Priťahovalo ho hlavne jedno dievča v mládežníckej skupine.
Jessica.
Zvyčajne začínam rozhovor vetou:
„Kedysi som chodila s Markom Chapmanom...
BÝVALÁ PRIATEĽKA
...ktorý neskôr zabil Johna Lennona.“
A všetci sú šokovaní.
Bývalá priateľka Jessica Blankenshipová
môže byť v Chapmanovom procese kľúčovým svedkom.
Mala som 16 rokov a bola som v cirkevnom tábore.
Niekto ho zavolal s nami.
Považovala som ho za zaujímavého a citlivého.
Keď rozprával, jasne prejavoval svoje pocity.
Mal skvelý zmysel pre humor.
A asi som sa doňho zabuchla.
Bol výborný gitarista
a vedel zahrať čokoľvek.
Mal rád hlavne Beatles, kým John Lennon nepovedal,
že sú populárnejší ako Ježiš Kristus.
Chcel si naštudovať viac o Biblii a prehĺbiť svoju vieru.
Problémom bolo, že bol veľmi deprimovaný.
Vylieval si srdce o tom, aký je smutný
a že mal pocit, že to nezvládne.
Mala som pocit, že sa nervovo zrútil.
Prosila som ho, aby vyhľadal psychologickú pomoc,
na čo mi povedal:
„Nepotrebujem s nikým hovoriť.“
V tom čase začal na mňa kričať
a myslím, že vtedy sa začal náš vzťah rozpadávať.
Keď sa vzťah skončil, Chapman hľadal nový začiatok.
Rozhodol sa presťahovať na Havaj.
Predstavte si to. Havaj, krásne miesto na život.
Dokonalé počasie. Nemohlo by to byť lepšie.
Bolo by to ako rajská záhrada.
Ale znovu som začínal byť deprimovaný,
bol som zo všetkého znechutený a otrávený.
To, o čom som si myslel, že bude dobré, bolo napokon presným opakom.
Prišiel na krásne miesto pri oceáne,
a vzal hadicu,
pripojil ju na výfuk a strčil si ju do auta.
Potom tam sedel a čakal na smrť.
Uľavilo sa mi, keď som si uvedomil, že zomriem.
Život je naprd.
Podľa tímu obhajcov sú pokusy o samovraždu dôkazom
Chapmanových duševných problémov,
no prokuratúru len usvedčili vo viere, že túži po pozornosti.
Podľa mňa pokusy o samovraždu len predstieral.
Opäť to bola činnosť s cieľom upútať na seba pozornosť.
Bol to 25-ročný človek, ktorý v minulosti nevykonal nič...
nič obzvlášť pozoruhodné, ktorého to frustrovalo a, ktorý mal,
poruchu osobnosti, pre ktorú mal pocit, že si zaslúži pozornosť.
Je mimoriadne nešťastné, že sa pokúsil
prilákať na seba pozornosť tým, že ukoristil
slávu človeku ako John Lennon.
22. JÚN 1981
Svetové médiá sa zhromaždili pred procesom s Markom Chapmanom.
Dúfajú, že konečne pochopia, prečo chladnokrvne zastrelil svetovú ikonu.
Desiatky divákov v New Yorku
čakajú na začiatok procesu s Markom Chapmanom.
Prvý deň výberu poroty,
začiatok dlhého procesu.
Dav reportérov a divákov čaká, aby sa dostali do súdnej siene.
Zbožňujem procesy.
Je to skvelá príležitosť vidieť drámu.
Je to istý druh vzrušenia, ktorý vás zasiahne...
NOVINÁRKA
...a vystrelí vám adrenalín.
Bola som začiatočníčka a toto bol jeden z mojich prvých veľkých príbehov.
Sledoval ho celý svet.
Jeho cieľom bolo zabiť Johna Lennona.
Vedel, čo robí, keď zabil Johna Lennona.
Emócie sa stupňujú
a názory na Chapmana sa stále rôznia.
Milujeme Johna!
Za vraždu legendy, milovaného, mierumilovného Johna Lennona.
- Trest smrti. - John veril v mier.
Všetkým pravým fanúšikom Johna Lennona:
neubližujte mu.
Lennonovi by sa to nepáčilo. To nebol jeho spôsob.
Bol za odpustenie.
Ľudia sú ľudia, bez ohľadu na to... čo sa z nich stane.
Chorý... Ten muž je chorý. Nič iné.
Niektorí priatelia by určite povedali, že sa nesprával normálne,
ale žiadny dôkaz nenasvedčuje, že trpel
takou závažnou duševnou poruchou, že nevedel, čo robí, alebo že je to zlé.
A to je v prípade to hlavné.
Keď sme čakali pred súdnou sieňou, vzrušenie narastalo.
Čakali sme, až sa otvoria dvere a hra sa začne.
Takto to vyzeralo na 13. poschodí pred súdnou sieňou.
Na chodbe sa to hemžilo novinármi a štábom,
ktorí prileteli z celého sveta pre slávny prípad vraždy.
Všetci stáli pred súdnou sieňou
a čakali, až sa otvoria dvere.
Ale prešla hodina a potom ďalšia
a začali sme sa báť, že sa niečo deje
a nie sme toho súčasťou.
Sudca sa rozhodol súdnu sieň pre verejnosť uzavrieť.
Takže som tam bol len ja,
prokurátor, obhajcovia a sudca.
Za zatvorenými dverami súdnej siene
nastal nečakaný zvrat udalostí.
Chapman priznal vinu. Vraveli sme si: „Čože?“
Ešte bizarnejšie sú dôvody, ktoré Chapman uviedol
pre toto prekvapivé priznanie viny.
Vraj ho v cele navštívil Boh a povedal mu, aby priznal vinu,
a vraj potom cítil obrovskú úľavu.
Sedel som pred rádiom,
počúval som rockovú hudbu
a Duch Svätý mi prehovoril do srdca.
A vtedy som vedel, že Pán chcel, aby som priznal svoju vinu.
Nechcel som to urobiť. Chcel som sa držať svojho.
Povedali sme sudcovi, že to bol ďalší dôkaz jeho nepríčetnosti.
Sudca na to povedal: „Moji príbuzní veria, že hovoria
s Bohom každý deň a nepovedal by som, že sú nepríčetní.“
A to bolo vlastne všetko.
Povedal mu to Boh. Preto Mark David Chapman
údajne zmenil svoje vyhlásenie z nevinného na vinného
z vraždy Johna Lennona.
Keď pred sudcom stojí obžalovaný, ktorý je ochotný
priznať vinu a vzdať sa procesu, z pohľadu sudcu je to v poriadku.
Do istej miery to nebolo prekvapivé,
lebo predtým už predtým hovoril,
že sa bál, že skončí na psychiatrii,
kde budú všade navôkol démoni.
Bol neústupčivý.
Nechcel ísť na psychiatriu,
aj keď bol očividne šialený.
Chapmanovo priznanie viny zastavilo proces, ktorý mohol odhaliť,
prečo vypálil štyri guľky do jednej z najväčších hudobných hviezd.
Obhajcu Jonathana Marksa klientovo rozhodnutie veľmi sklamalo.
Naozaj som sa tešil na proces...
OBHAJCA
...ktorý mohol byť, myslím vzrušujúci, zaujímavý a užitočný.
Lebo veľa ľudí by sa
niečo dozvedelo o...
o Markovi Chapmanovi a o nevinne z dôvodu nepríčetnosti.
- Myslíte, že je nepríčetný? - Áno, určite.
- Nepochybne. - Právne nezodpovedný?
Právne nezodpovedný. Áno.
Samozrejme, výpoveď psychiatra by bola zásadná.
Pohľad prokuratúry, že Chapman len vyhľadával pozornosť,
trpel mylnými predstavami o vlastnej dôležitosti...
áno, čiastočne to vystihovalo Chapmana a jeho správanie,
ale ani náhodou to nebol celkový obraz.
Jeho duševná porucha bola oveľa zložitejšia,
ako boli ochotní priznať.
Dr. Liza Goldová je súdna psychiatrička
špecializujúca sa na obhajobu pre nepríčetnosť.
Nezúčastnila sa Chapmanovho prípadu,
ale zhodnotila rozhodnutia urobené v tom čase.
Právnik povedal: „Nemyslím, že je spôsobilý.“
SÚDNY PSYCHIATER
Neviem, prečo by sudca povedal:
„Nuž, ja myslím, že je.“ Je sudca.
Nie odborník na duševné zdravie.
Odporučila by som ďalšie pojednávanie o spôsobilosti.
Niekto by sa ho mal spýtať,
prečo zmenil názor.
Povedala by som, že sa začal zosypávať pod nátlakom stresu
z nachádzajúceho ostro sledovaného mediálneho šialenstva.
Chapman čakal na rozsudok na Rikers Island
a začal sa ozrejmovať plný rozsah jeho duševného stavu.
Túto správu som napísal do spisu.
„Dňa 12. júla 1981 Mark Chapman prekonal násilnú psychotickú epizódu
vo väzenskej nemocnici Rikers Island.
Hodil stoličku do televízora
a vysokým hlasom vyhlasoval, že je démon.
Keď ho zamkli do cely, začal poskakovať,
liezť na mreže a škriekať a húkať ako opica.“
Keď som ho videl ja, bol už pod vplyvom silných neuroleptík.
Povedal mi, že ho posadli dvaja démoni.
Už priznal vinu.
Týmto nič nezískal.
Myslím, že to bol zásadný dôkaz
o jeho nepríčetnosti.
Mesiace po streľbe
Yoko stále spracováva náhlu Johnovu smrť.
V New Yorku sa nám spolu darilo
a už je to preč.
A ten fakt, že odišiel tak náhle,
ma, myslím, ovplyvnil, lebo keby to prebiehalo pomaly,
mohli by sme o tom hovoriť.
Ale John, akého si pamätám naposledy, bol veľmi spoločenský,
energický, veselý človek.
Mark Chapman sa dostavil na vynesenie rozsudku.
Jeho tím obhajcov má poslednú šancu
žiadať o zhovievavosť pre jeho duševný stav.
Kompetentní pri Chapmanovi neriskujú.
Pre množstvo zarytých Lennonových fanúšikov
Chapmana priviezli na súd tajne, za prísnych bezpečnostných opatrení.
Keď vyniesli rozsudok, súdna sieň
sa otvorila pre verejnosť a ľudia sa tam natlačili.
Prvé rady v súdnej sieni
zaplnili reportéri a novinári.
Strážnici všetkých prehľadali detektormi kovov.
Mark David Chapman má pod tričkom nepriestrelnú vestu
a v rukách drží knihu J. D. Salingera Kto chytá v žite.
Videli sme Chapmana na začiatku prípadu
a videli sme ho po priznaní viny.
Rozsudok predstavoval možnosť vypočuť si ho.
Chapman nespomenul zavraždeného,
keď prijal výzvu sudcu prehovoriť k súdu.
Namiesto toho prečítal pasáž z knihy, ktorú mal so sebou
na väčšine súdnych pojednávaní,
Kto chytá v žite od J. D. Salingera.
KTO CHYTÁ V ŽITE
Nikdy nepovedal dôvod,
prečo bolo propagovanie tej knihy také dobré.
Túto knihu považoval za takú dôležitú, že pre ňu spáchal takýto zločin.
Chcete niečo vedieť?
DETEKTÍV
Všetci v prípade ju čítali, okrem mňa.
Ja som mu to skrátka neveril.
Teraz prvýkrát verejne priznávam, že som tú knihu nečítal.
Chcel si zmeniť meno na Holden Caulfield.
Snažil sa byť tým človekom.
Neexistuje racionálny dôvod
myslieť si, že sa zmeníte na niekoho iného,
ale poukatuje to na to, ako veľmi nechcel byť sám sebou.
Dvaja psychiatri sa dožadovali liečby pre Chapmana.
Ich cvokár povedal, že je blázon.
Náš cvokár povedal, že nie je blázon.
Zohnali druhého cvokára, čo tvrdil, že je,
my sme našli druhého, podľa ktorého nebol.
Viem len, že počas prípadu som hovoril s mnohými psychiatrami
a väčšina z nich sú sami blázni.
Marka Davida Chapmana odsúdili na doživotie za vraždu
- Johna Lennona. - ...doživotie
s možnosťou podmienky najskôr po 20 rokoch.
Bezpochyby bol trestne zodpovedný za plánovanú vraždu.
Obhajca nespochybňuje fakty, iba záver.
Vražda bola starostlivo naplánovaná. Precízne vykonaná. Úmyselná. A nepríčetná.
Ste Marks, však?
Vtedy sme s Jonathanom vedeli, že strávi vo väzení
zvyšok života a že keď bude vo väzení,
nebude mať prístup k psychiatrickej starostlivosti.
A to sa mi nezdalo ako správny výsledok.
Yoko ostáva v dome Dakota so synom Seanom
a snaží sa spracovať, čo sa stalo.
Jediné, čo ma mrzelo, bol fakt, že John musel zomrieť...
tak ako zomrel.
A niektorí tvrdia, že keby John nebol v Amerike,
ak by bol v napríklad v Británii, tak by ho nezastrelili.
Možno sme mali byť opatrnejší.
Johnova smrť
bola pre všetkých obrovský šok.
Boli sme otupení.
LENNONOV FOTOGRAF
Yoko bola v tom čase zdrojom sily.
John nezomrel, lebo spáchal samovraždu,
zdrogoval sa ani nedostal infarkt.
Nie, Johna zabili
a pre mňa bolo veľmi dôležité ukázať to svetu.
Obaja s Johnom sme sa vždy snažili bojovať za mier vo svete.
A je skutočne veľká irónia, že John, ktorý tak miloval mier,
zomrel takou násilnou smrťou.
Yoko hovorila, že keď padne líder s vlajkou,
niekto ju musí zdvihnúť a pokračovať.
Yoko napokon našla spôsob, ako zmeniť Johnovu smrť na boj za dobro.
Fotkou Johnových zakrvavených okuliarov na obale albumu
Yoko mnohých ľudí pobúrila.
V to ráno mi zavolala, aby som jej pomohol okuliare odfotiť.
Prišiel som do Dakoty a nastavil osvetlenie.
Chcela mať na okennom parapete okuliare, pohár vody
a Central Park na druhej strane okna.
Cítil som, že to má odfotiť ona, tak som vzal druhý fotoaparát
a odfotil som ju pri fotografovaní.
Pri pohľade na fotku tých okuliarov
cítite hrôzu.
A to je len malinký zlomok z toho, čo cíti Yoko,
lebo bola pri tom.
Videla, ako sa to stalo.
Ale keď sa cítite zle pri pohľade na fotku,
viete si aspoň trochu predstaviť, ako sa cíti Yoko.
Okuliare, ktoré mal v posledných okamihoch,
boli akýmsi symbolom dôležitosti regulácie zbraní.
POTREBUJEME REGULÁCIU ZBRANÍ
PAMÄTAJTE NA JOHNA
So zbraňami sa musí niečo urobiť.
Musíme kontrolovať zbrane a spôsob rozmýšľania tejto krajiny,
ľudí, ktorí majú zbrane.
Je to hrozné.
Keby mal Chapman namiesto pištole nôž, John Lennon by možno stále žil.
Strelné zbrane sú smrteľné. Niet cesty späť.
Konečné rozhodnutie použiť zbraň
môže byť impulzívne.
A to sa zjavne stalo pri Chapmanovi.
STOP STRELNÝM ZBRANIAM
Chapman strávil takmer desať rokov v samoväzbe,
keď prijal ponuku na rozhovor
od moderátora americkej talk šou Larryho Kinga.
Pred 12 rokmi umrela legenda,
keď Mark Chapman zastrelil bývalého člena Beatles Lennona.
MILUJEM ŤA, JOHN
Americká verejnosť po prvý raz počula hovoriť priamo
vraha Johna Lennona.
Pri dvanástom výročí úmrtia Johna Lennona sa k nám pripojí
Mark David Chapman z nápravnovýchovného ústavu Attica.
Mark, prečo teraz? Prečo ste sa rozhodli prehovoriť?
Nuž, Larry, teraz sa mám dobre.
Už niekoľko rokov som na tom dobre.
VRAH JOHNA LENNONA
Cítim sa dobre.
Vždy som mal v sebe niečo, čo som chcel dostať von,
povedať ľuďom, prečo som to spravil.
Vtedy som bol stratený.
A nevedel som, kto som, ale teraz to už viem.
Takže to musíte dennodenne ľutovať.
Ľutujem to. Mrzí ma, čo som spravil.
Teraz si už uvedomujem, že som niekomu vzal život.
Vtedy bol pre mňa len obalom albumu.
Neexistoval, ani keď som ho predtým v ten deň stretol,
keď mi podpísal album, čo urobil veľmi láskavo.
A nebol nafúkaný. Bol veľmi trpezlivý.
Videl som ho ako...
ako dvojdimenzionálnu celebritu...
- ...bez pocitov. - Čo vyliečilo to,
čo bola podľa vás schizofrénia?
Nuž, nie lieky ani lekári, ale Pán.
Mark David Chapman bol vo svojej hlave nulou.
Chcel sa stať niekým dôležitým, Larry.
Nevedel, ako zvládať to, že je nula.
Celé roky skúšal byť niekým.
Ale ako sa mu postupne pohoršovalo...
Verím, že to bola vtedy schizofrénia.
Nikto ma nepresvedčí, že nie.
Hoci som bol zodpovedný, Mark David Chapman zaútočil
na niekoho, koho považoval za falošného,
na koho sa hneval, aby sa stal tým, kým nebol,
aby sa stal niekým.
Chapman tvrdí, že je iný človek,
znovuzrodený kresťan, ktorého mrzia jeho skutky.
Teraz prvý raz po takmer 20 rokoch vo väzení...
3. OKTÓBER 2000
...predstúpi pred výbor, ktorý rozhodne o podmienečnom prepustení.
Yoko Ono napísala výboru,
že ak Chapmana prepustia, ona a Johnovi synovia Sean a Julian
sa nebudú po zvyšok života cítiť bezpečne.
Malo by sa Chapmanovi odpustiť?
Viem, že pápež šiel do väzenia a
navštívil väzenie, a odpustil človeku,
ktorý sa ho pokúsil zabiť.
Ale ja nie som pápež.
Pre mňa je veľmi zložité odpustiť mu to, čo sa stalo.
Tretia Chapmanova žiadosť o podmienku.
Teraz má 49 rokov...
5. OKTÓBER 2004
...a je väzňom v štátnom väzení Attica už takmer 24 rokov.
Chapman mohol požiadať o podmienku od roku 2000
a jeho žiadosť zakaždým zamietli.
Myslím, že je hrozné, že vraha člena Beatles
môžu prepustiť z väzenia.
Stále ho navštevujem.
Odpykáva si väčší trest, ako si ľudia uvedomujú,
lebo musí žiť v izolácii vo väzení.
Nemôže ísť ani na bohoslužby do kaplnky zo strachu,
že by mu ostatní väzni ublížili.
Za iných okolností
by ho súdili ako nepríčetného človeka.
Keď hovoril o problémoch a o pohnútkach, ktoré mal,
nazvali by ste to psychózou.
Keby zastrelili niekoho neznámeho,
nemyslím, že by bol dnes vo väzení. Zastrelil nesprávneho človeka.
Som presvedčený, že už nie je nebezpečný.
Muža, ktorý sa pokúsil zabiť prezidenta Reagana,
prepustili a súdili ho ako právne nezodpovedného.
John Hinckley Jr. bol z dôvodu nepríčetnosti
uznaný nevinným zo streľby na Reagana.
Hinckleyho prepustia
po 35 rokoch a bude žiť so svojou matkou.
Úspešne sa liečil na psychiatrii
a už nepredstavuje hrozbu pre verejnosť.
Prihováram sa newyorskému výboru pre podmienečné prepustenie,
aby zamietol prepustenie Marka Chapmana.
Mark Chapman zostáva vo väzení
s obmedzeným prístupom k psychiatrickej liečbe.
Snažím sa súcitiť so všetkými klientmi,
a občas je to...
je to ťažšie ako inokedy.
A súcitil som s ním.
Ktovie, prečo niekto zošalie?
Teda, nemyslím, že chcel... Viete,
keby mal na výber,
nemyslím, že by chcel byť blázon, ale bol.
A preto som s ním súcitil.
John Lennon zomrel pred vyše 40 rokmi,
ale jeho slová z posledného rozhovoru sú relevantné dodnes.
POSLEDNÝ ROZHOVOR 8. DECEMBER 1980
Zdá sa, že hlavný zmysel vesmíru,
alebo všetkého hodnotného,
sa spája s láskou.
A s úsilím...
milovať, byť milovaný a vyjadriť to.
Na láske je niečo fascinujúce.
Chcem milovať čo najviac.
Stále mi chýba, hlavne teraz, lebo...
Svet nie je v poriadku a zjavne všetci trpia.
A keby bol tu, bolo by to...
iné, myslím.
Keď myslíš na otca,
aké najkrajšie spomienky si vybavíš?
Pri čom si povieš:
„Áno, to vystihuje môj vzťah s otcom?“
Fotka mňa a otca, ako mu sedím v lone ako vždy.
Len sme boli spolu.
Lebo také to bolo. Vždy sme boli spolu.
Vedel som, že je tam, že je môj otec
a že ho ľúbim.
Aký bol podľa teba najväčší otcov prínos?
Jeho hudba ovplyvnila každého,
takmer každého na celom svete.
Teda... Je to úžasné, aký vplyv dokáže mať hudba na ľudí.
A jeho prínos pre teba?
Pre mňa bol môj otec.
Preklad titulkov: Monika Sitarčíková